પ૬ વર્ષીય અમૃત પટેલે લખી-વાંચી, સાંભળી કે બોલી ન શકતી નિઃસહાય યુવતી પર બે વખત દુષ્કર્મ આચર્યું હોવાની ઘટના સામે આવતાં વિકાસગૃહના સત્તાધીશોએ બે દિવસ સુધી ઘટનાને છુપાવી રાખી હતી અને બાદમાં પોલીસને જાણ કરતાં પોલીસે ગુનો નોંધી આરોપીને ઝડપી પાડ્યો હતો. સત્તાધીશોએ આટલી ગંભીર ઘટના બની હોવા છતાં સ્કૂલ કલાર્ક અમૃત પટેલ પાસે માત્ર માફીનામું જ લખાવ્યું હતું. રાજીનામું આપ્યા બાદ અમૃત પટેલ ફરાર થઇ જતાં પોલીસને જાણ કરી હતી.